b'\n_START_ARTICLE_\nKarl-Erik Forssell\n_START_PARAGRAPH_\nKarl-Erik Forssell (27. marraskuuta 1905, Helsinki \xe2\x88\x92 2. toukokuuta 1995, Turku) oli Porvoon hiippakunnan j\xc3\xa4rjestyksess\xc3\xa4 kolmas piispa._NEWLINE_Karl-Erik Forssell vihittiin papiksi vuonna 1927. H\xc3\xa4n valmistui teologian lisensiaatiksi \xc3\x85bo Akademissa vuonna 1949 ja v\xc3\xa4itteli teologian tohtoriksi vuonna 1955._NEWLINE_Forssell toimi Pernajassa apupappina vuosina 1927\xe2\x88\x921931 ja kappalaisena vuosina 1931\xe2\x88\x921935. T\xc3\xa4m\xc3\xa4n j\xc3\xa4lkeen h\xc3\xa4n ty\xc3\xb6skenteli Turun ruotsalaisen seurakunnan kappalaisena vuosina 1935\xe2\x88\x921953 ja kirkkoherrana vuosina 1953\xe2\x88\x921961. Vuosina 1956\xe2\x88\x921961 h\xc3\xa4n oli Porvoon hiippakunnan tuomiokapitulin asessori. Vuonna 1961 h\xc3\xa4net valittiin Porvoon hiippakunnan piispaksi ja h\xc3\xa4n toimi t\xc3\xa4ss\xc3\xa4 virassa el\xc3\xa4kkeelle j\xc3\xa4\xc3\xa4miseens\xc3\xa4 vuoteen 1970 saakka.'